אייטנה

אייטנה (ידוע גם בשם Jupiter XXXI) הוא ירחו של כוכב הלכת צדק. אייטנה התגלה בשנת 2001 על ידי קבוצת אסטרונומים מאוניברסיטת הוואי שהודרכה על ידי סקוט שפרד וקוטלג בשם S/2001 J 11.

קוטרו של אייטנה הוא 3 קילומטרים ומהירות הקפתו סביב צדק היא 2.31 קילומטר לשנייה. רדיוס מסלולו של אייטנה סביב צדק הוא 22,285,000 ק"מ ומשך זמן הקפתו סביב צדק הוא 679.641 ימים.

אייטנה משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°.

קישורים חיצוניים

קטגוריה:ירחי צדק